paragraph_text: Da bi mladić mogao biti kandidatom za milosrdnoga brata treba biti brat ili svećenik, spreman živjeti prema evanđeoskim krepostima (siromaštvo, čistoća, poslušnost) te živjeti hospitalitet, vršiti neku karitativnu društvenu djelatnost. Tijekom postulature kandidati se upoznaju s djelovanjem Reda, a njezinim završetkom odijevaju habit, uzimaju redovničko ime te ulaze u novicijat, u kojemu uče o karizmi reda odn. njegovu poslanju, duhovnosti, povijesti, pravilima, konstitucijama i statutima. Svršetkom novicijata prolazi se skolastikat, visoko obrazovanje u nekomu od karitativnih zanimanja (medicina, socijalni rad, psihijatrija, ljekarništvo, bogoslovlje) uz polaganje zavjeta, pet puta u pet godina.<ref> Pavljuk, Francisko: Bolnički red Milosrdne braće svetog Ivana od Boga Laudato. Objavljeno 8. ožujka 2019. Pristupljeno 2. ožujka 2022.